CELEX: 62016CN0375
Language: hu
Date: 2016-07-07 00:00:00
Title: C-375/16. sz. ügy: A Bundesfinanzhof (Németország) által 2016. július 7-én benyújtott előzetes döntéshozatal iránti kérelem – Finanzamt Bergisch Gladbach kontra Igor Butin

24.10.2016   
            
            
               HU
            
            
               Az Európai Unió Hivatalos Lapja
            
            
               C 392/6
            
         A Bundesfinanzhof (Németország) által 2016. július 7-én benyújtott előzetes döntéshozatal iránti kérelem – Finanzamt Bergisch Gladbach kontra Igor Butin
   (C-375/16. sz. ügy)
   (2016/C 392/07)
   Az eljárás nyelve: német
   
      A kérdést előterjesztő bíróság
   
   Bundesfinanzhof
   
      Az alapeljárás felei
   
   
      Felperes: Finanzamt Bergisch Gladbach
   
      Alperes: Igor Butin
   
      Az előzetes döntéshozatalra előterjesztett kérdések
   
   
               1)
            
            
               Az adóalany azon címének feltüntetését feltételezi-e a közös hozzáadottértékadó-rendszerről szóló, 2006. november 28-i 2006/112/EK tanácsi irányelv (1) (a továbbiakban: a héarendszerről szóló irányelv) 226. cikkének 5. pontja, amelyen az adóalany a gazdasági tevékenységét végzi?
            
         
               2)
            
            
               Amennyiben az első kérdésre adott válasz nemleges:
               
                           a)
                        
                        
                           Kielégíti-e a héarendszerről szóló irányelv 226. cikkének 5. pontja szerinti cím feltüntetését egy postafiókcím feltüntetése?
                        
                     
                           b)
                        
                        
                           Milyen címet kell feltüntetnie a számlán annak az adóalanynak, aki üzlethelyiséggel nem rendelkező vállalkozást működtet (például internetes kereskedelemmel foglalkozik)?
                        
                     
         
               3)
            
            
               Amennyiben nem teljesülnek a héarendszerről szóló irányelv 226. cikke szerinti formai számlázási követelmények, úgy már akkor minden esetben biztosítani kell-e az adólevonást, ha nem valósul meg adócsalás, vagy az adóalany nem tudta, és nem is tudhatta, hogy csalásban vesz részt, vagy azt feltételezi ebben az esetben a bizalomvédelem elve, hogy az adóalany minden tőle észszerűen elvárható intézkedést megtett a számlaadatok helytállóságának ellenőrzése érdekében?
            
         
      (1)  HL L 347., 1. o.